ΓΡΑΠΤΗ ΕΡΩΤΗΣΗ P-1706/00

υποβολή: Christa Randzio-Plath (PSE) προς την Επιτροπή

(18 Μαΐου 2000)

Θέμα: Μετατόπιση θέσεων εργασίας μέσω της χορήγησης ενισχύσεων

Ένας από τους στόχους που χαρακτηρίζει την ενίσχυση της περιφερειακής οικονομίας είναι η σκέψη ότι οι διαρθρωτικές αλλαγές και ή με αυτή συνδεόμενες μειώσεις της απασχόλησης πρέπει να συνοδεύονται με

κρατικά μέτρα. Παρατηρούμε όμως, ότι επιχειρήσεις μετακινούν τον τόπο δραστηριότητάς τους σε μια ενισχυόμενη περιοχή, αντί να διατηρήσουν και να επεκτείνουν τη δραστηριότητά τους στον εκάστοτε προηγούμενο τόπο. Με την αμοιβαία προσέλκυση επιχειρήσεων από επιδοτούμενες περιοχές παραβιάζεται όμως η βασική έννοια της περιφερειακής οικονομικής ενίσχυσης. Υπάρχουν φόβοι, ότι οι συνέπειες του ανωτέρω φαινομένου θα ενισχυθούν περαιτέρω με τις χορηγήσεις των επιδοτήσεων, όταν στο πλαίσιο της διεύρυνσης προς ανατολάς της Ευρωπαϊκής Ένωσης οιποψήφιες προς ένταξη χώρες θα ενισχυθούν επίσης από την Ε.Ε. Πώς προτίθεται η Ευρωπαϊκή Επιτροπή να αντιμετωπίσει το προαναφερθέν πρόβλημα; Σε ποιό βαθμό λαμβάνουνπόψη οι εξαιρέσεις από την απαγόρευση των ενισχύσεων το θέμα, εάν η επιδοτούμενη μετατόπιση θέσεων απασχόλησης με ταυτόχρονη εξαφάνιση των θέσεων εργασίας στον προηγούμενο τόπο δραστηριότητας μπορεί να τύχει επιδότησης;

Απάντηση του κ. Barnier εξ ονόματος της Επιτροπής

(19 Ιουνίου 2000)

Η Επιτροπή γνωρίζει καλά το θέμα που θέτει το Αξιότιμο Μέλος και έχει απαντήσει σχετικά σε επανειλημμένες περιπτώσεις κατά τη διάρκεια των τελευταίων ετών(1).

Το δικαίωμα εγκατάστασης, το οποίο είναι κατοχυρωμένο στη συνθήκη ΕΚ, εγγυάται το δικαίωμα των εταιρειών εντός της Κοινότητας να επιλέγουν τον κατάλληλο γεωγραφικό τόπο εγκατάστασης ανάλογα με τις ειδικές ανάγκες τους. Κάθε απόφαση για τη μεταφοράπάρχουσας εγκατάστασης αποτελεί σύνθετο θέμα το οποίο επηρεάζεται από πολλούς παράγοντες, όπως τις ευρύτερες στρατηγικές των εταιρειών όσον αφορά την αναδιάρθρωση, την ειδίκευση ή τη συγκέντρωση των δραστηριοτήτων τους με σκοπό τη βελτίωση της αποτελεσματικότητάς τους.

Ωστόσο, εάν η μετεγκατάσταση μίας εταιρείας έχει στηριχτεί με δημόσιους πόρους είτε στον παρόντα ή το μελλοντικό τόπο εγκατάστασης, το θέμα αυτό ενδιαφέρει ιδιαίτερα την Επιτροπή. Κατά την εξέταση κάθε περίπτωσης χωριστά, η Επιτροπή λαμβάνειπόψη της όλες τις περιστάσεις, μη ξεχνώντας ότι μεταξύ των εναλλακτικών λύσεων που διαθέτει η εταιρεία είναι να μετεγκατασταθεί εκτός της Κοινότητας ή να κλείσει εντελώς.

Η επιτυχία της ενιαίας αγοράς εξαρτάται σε σημαντικό βαθμό από τους κανόνες ανταγωνισμού της Κοινότητας, ιδίως, τους κανόνες όσον αφορά τις κρατικές ενισχύσεις που έχουν ως στόχο την πρόληψη των στρεβλώσεων και την προώθηση του ισότιμου ανταγωνισμού. Η Επιτροπή συμπεριέλαβε ειδικές διατάξεις στους κανόνες που εξέδωσε πρόσφατα για τους τομείς των κρατικών ενισχύσεων και των διαρθρωτικών ταμείων, προκειμένου να αντιμετωπίσει τα πιθανά προβλήματα που σχετίζονται με τη μετεγκατάσταση. Οι κατευθυντήριες γραμμές της Επιτροπής για τις κρατικές ενισχύσεις, ιδίως, μειώνουν τις επιτρεπόμενες εντάσεις για επενδύσεις σε επίσημα κοινοποιηθείσες ενισχυόμενες περιοχές. Τα νέα επίπεδα έχουν ως στόχο να επιτρέψουν στις λιγότερο ευνοημένες περιοχές να προσελκύσουν κινητές νέες επενδύσεις μέσω κινήτρων, ενώ ταυτόχρονα οι μειώσεις αναμένεται ότι θα μειώσουν τον κίνδυνο να εμπλακούν οι διάφορες περιοχές σε ανταγωνιστικές προσφορές. Επιπλέον, τόσο οι κατευθυντήριες γραμμές όσο και ο κανονισμός για τα διαρθρωτικά ταμεία (κανονισμός (ΕΚ) αριθ. 1260/99 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(2)) θέτουν τον όρο ότι μία ενισχυόμενη επένδυση θα πρέπει να παραμείνει επιτόπου τουλάχιστον για πέντε χρόνια.

Τα ίδια δικαιώματα καιποχρεώσεις θα ισχύσουν για τα νέα κράτη μέλη μετά την ένταξή τους.

Τέλος, η Επιτροπή εξετάζει ιδιαίτερα προσεκτικά τα μείζονα σχέδια, δεδομένου ότι πρέπει να επιβεβαιώσει ή να τροποποιήσει την ενίσχυση των διαρθρωτικών ταμείων για τα εν λόγω σχέδια (επίπεδο ενισχύσεων άνω των 50 εκατ. ευρώ) για κάθε περίπτωση χωριστά. Μέρος της ανάλυσής της συνίσταται στην ανάλυση των επιπτώσεων που έχουν τα σχέδια αυτά στην απασχόληση σε κοινοτικό επίπεδο.

(1) Βλ. μεταξύ άλλων τις απαντήσεις της Επιτροπής στις γραπτές ερωτήσεις E-1396/99, E-1446/99 και P-1805/99.

(2) ΕΕ L 161 της 26.6.1999.